Te Wharekura 75

Contents
He kupu whakataki
Te Reo Māori
Ngohe 1
Ngohe 2
Ngohe 3
Ngohe 4
Ngohe 5
Tikanga ā-Iwi
Ngohe 1
Ngohe 2
Pāngarau
Ngohe 1
Ngohe 2
Ngohe 3
Ko ngā whakautu
Ngā rauemi
He papa kupu

He kupu whakataki
He huinga pukapuka a Te Wharekura i whakatakotoria hei rauemi whai muri i Te Tautoko. He rauemi reo Māori tēnei e tautoko ana i ngā wāhi whāinga matua i tā Te Reo Māori i roto i te Marautanga o Aotearoa. Ka whakaatu hoki i ngā kaupapa whānui e pā ana ki te pūtaiao, te hangarau, te pāngarau, ngā tikanga ā-iwi, me ngā toi i roto i ngā kaupapa kawea ai e ngā ākonga ia rā. Ka noho mai he kōrero pono hei tūāpapa, ā, ko te tikanga, mai i reira ka toro atu ngā ākonga i ngā mahi takitahi, ā-rōpū, ā-akomanga rānei i te roanga o ngā kōrero.
He kōrero mō Te Wharekura 75
Ko ngā kōrero kei roto i Te Wharekura 75, he kaupapa e mōhiotia ana e te kaituhi, a Tamahou Temara, e pā ana ki ngā waka whakatere i runga i Te Moana-nui-a-Kiwa. Nō Ngāi Tūhoe a Tamahou Temara. He tangata hoe waka ama ia mō te karapu o Kōkiri Marae ki Te Whanganui-a-Tara, ā, he kaimahi ia i roto i te whare taonga o Te Papa. E matatau ana te kaituhi ki ngā mahi hoe waka me ngā kōrero tuku iho a ngā mātua tīpuna mō tēnei tūmomo mahi.
Te whakamahi i tēnei pukapuka
Kua whakaritea ēnei kōrero hei āwhina i ngā pouako i roto i ngā kura tuarua ki te whakarite mahi mō ngā ākonga tau 9–10 (Te Reo Māori, kōeke 5–6; Tikanga ā-Iwi, taumata 5; Pāngarau, taumata 5). Kua hāngai pū tēnei mahi ki ngā kaupapa o te reo Māori, tikanga ā-iwi, me te pāngarau hoki i roto i te marautanga o Aotearoa. Heoi anō, he pai hoki tēnei kaupapa mō ngā mahi pūtaiao me ngā toi.
Hei tauira
Pūtaiao
Ka āta rangahau i ngā mahi kia haere mai ki Aotearoa me te kore mahere, kore kapehu hoki. Ka titiro ki ngā whetū me te pupuhi o Tāwhirimātea, me te rere o te wai o Tangaroa.
Ngā Toi
Ka titiro ki ngā whakairo i runga i ngā waka me ngā tauira kōwhaiwhai kei runga.

Te Reo Māori
Te Reo Māori i roto i te Marautanga o Aotearoa (TRM)
Ko ngā whāinga paetae me ngā tohu aromatawai mō ngā ngohe e whai ake nei kei te whārangi 80, te whārangi 88, me te whārangi 89 o te pukapuka Te Reo Māori i roto i te Marautanga o Aotearoa.
Hei tauira
Whenu: Pānui
Kōeke: 5
Whāinga paetae
Me tōrino te pānui a te ākonga, me tātari anō i tāna i pānui mai ai i ngā marau o te kura hei tāutu i ngā waiaro, i ngā uara, i ngā pūtake o te kaituhi.
(Ngohe 1, TRM wh. 80)
Whenu: Tuhituhi 
Kōeke: 5
Whāinga paetae
Me mārama, me whai hua, me whānui ngā momo tuhinga a te ākonga, me te āta aro anō me pēhea te whakaraupapa tika i ngā kaupapa.
(Ngohe 2–5, TRM wh. 88)
Whenu: Tuhituhi 
Kōeke: 6
Whāinga paetae
Me hāngai, me tika te rere o ngā tuhinga a te ākonga, ā, ka kitea tōna auahatanga i roto i ngā momo tuhinga huhua noa.

(Ngohe 3, TRM wh. 89)

Ngohe 1
He whakataki: ngā whakataukī
Me tīmata ngā ākonga ki te kohikohi kōrero e pā ana ki ia whakataukī i kite ai rātau i roto i ēnei momo mahi katoa. Me tīmata tēnei kohinga kōrero i te tau tuatahi o te ākonga i te kura tuarua tae noa ki te tau whakamutunga kia whakakīia ā rātau kete kōrero.
E whai ake nei e rua ngā whakataukī kei roto i tēnei kōrero:
He puke moana ekengia e te waka. 
He puke tangata e kore e ekengia.
Ka āpiti hono te tātai hono, 
te hunga mate ki te hunga mate. 
Ka āpiti hono te tātai hono, 
te hunga ora ki te hunga ora.

Ngohe 2
He maramara kōrero
Whakautua ēnei pātai.
1.	Ko wai te kaituhi o tēnei kōrero? Nō whea ia? He aha ētahi kōrero mōna?
2.	He aha te tikanga o te whakatauki:
•	He puke moana ekengia e te waka.
•	He puke tangata e kore e ekengia.
3.	Me whakaoti ēnei kōrero.
•	Ka āpiti hono te tātai hono ...
•	Ka āpiti hono te tātai hono ...
4.	He aha ētahi atu kupu ōrite ki 'he aku'?
5.	Mēnā ka mate tētahi tangata i runga i te waka i te wā i runga i te moana ka aha ngā tāngata? (wh. 4)
6.	He aha ōu ake whakaaro mō tēnei tikanga?
7.	Ki ōu whakaaro he pai tēnei mahi, te waka ama ki te kaituhi? Ka pēhea koe e mōhio i pēnei ai? 

Ngohe 3
Te hanga waka
Me whakaraupapa ēnei kōrero kia tika:
•	Ko ēnei āhuatanga katoa he whai ake i te maramataka Māori ...
•	Ka takina e te tohunga ngā karakia tika ki te whakahoro i te tamaiti a Tāne. 
•	I hanga rātau he wharau hei nohoanga mō rātau ki taua wāhi e tū rā te tōtara nui a Tāne. 
•	kia pai te hauhake i te wā e tika ana. 
•	he whakatō i ngā māra kai te mahi, kia pai ai tā rātau tunu kai, 
•	I tohungia te rākau hei tārai waka. 
•	kia pai ai te tipu o ngā māra kai.

Ngohe 4
Te hanga waka
Me kōrerorero mō te mahi tārai waka a Rata. Nā tōna kore whakaaro ki te karakia i raru ai ia.
Kimihia ētahi atu kōrero mō tēnei mahi hei āwhina i a koe ki te tuhituhi i tētahi kōrero, whakaari rānei (kia 150–250 kupu).
Anei ētahi atu kupu hei āwhina i a koe:
ohorere 	kongakonga 	
pukuriri 	toki 	
kore whakaaro 	huna 	
mīharo 	topetope 	
Auē, taukuri e! 	tārai 	
He aha ai...? 	whakakotahi 	
Ko te take ... 	whakapiri 	
tikanga tuku iho ... 	takahi 	
mōhiotanga 	tapu 	
whakatika 	whakanoa 	
maramara 	whakamoemiti 	

Ngohe 5
He whakarei
Kimi kupu
Kua ngaro ētahi o ngā kupu i roto i ngā rārangi kōrero e whai ake nei.
Me kimi ngā rārangi kōrero i roto i te pukapuka. Kātahi, titiro ki te panga kupu mō ērā kupu kua ngaro. Kia oti tika tēnei mahi titiro ki ngā pū e wātea ana. Pānuitia ngā pū kia kite i te kōrero e huna ana.
t 	r 	a 	u 	a 	w 	a 	e 	m 	u 	a 	
t 	u 	u 	n 	g 	a 	k 	e 	m 	i 	a 	
i 	n 	h 	e 	r 	e 	a 	o 	h 	t 	p 	
e 	g 	p 	a 	i 	h 	e 	o 	a 	r 	i 	
a 	a 	w 	e 	t 	o 	r 	m 	e 	a 	r 	
h 	i 	k 	i 	a 	i 	k 	a 	r 	h 	a 	
a 	k 	i 	t 	a 	e 	a 	k 	e 	o 	n 	
i 	n 	g 	k 	a 	a 	r 	a 	h 	i 	g 	
k 	o 	a 	r 	e 	r 	o 	o 	t 	o 	i 	
p 	h 	o 	u 	a 	k 	o 	h 	e 	p 	a 	
w 	i 	t 	e 	n 	e 	i 	m 	a 	h 	i 	
Kupu ngaro
1.	Mutu ana te āhua o te waka, ka _____________ ngā _____________, ka ūtaina ki _____________, ka _____________ ki ngā taura here mēnā e tārai ana i te waka taua.
2.	Ko te āhua o ngā pihi nei, he _____________ haere i te waka ki te takiwā e _____________ ana ki te _____________.
Kōrero huna
_ _ / _ _ _ _ _ _ _ kē _ _ _ o te _ _ _. He _ _ _ _ / _ _ / _ _ _ _.
_ _ _ / _ _ _ _ / _ _ / _ _ / _ _ _ i ngā _ _ _ _ _ _ / _ / _ _ / _ _ _ _ _ _. 
He / _ _ _ / _ _ _ _ _ mahi.

Tikanga ā-Iwi
Tikanga ā-Iwi i roto i te Marautanga o Aotearoa (TAI)
Ko ngā whāinga paetae me ngā tohu aromatawai mō ngā ngohe e whai ake nei kei te whārangi 58 o te pukapuka Tikanga ā-Iwi i roto i te Marautanga o Aotearoa.
Hei tauira
Whenu: Te ahurea me te tuku ihotanga
Taumata: 5
Whāinga paetae
Ka taea e te ākonga te whakaatu i ōna mōhiotanga me ōna māramatanga o ngā huarahi i whakawhanaketia ai, i puritia ai, i urutautia ai te tuakiri ahurea me te tuakiri ā-whenua, mā te whakaahua huarahi i whakatū ai e pupuri pūmau ai te rōpū i tōna ake ahurea, i tōna ake tuakiri i te porihanga.
(Ngohe 1 me 2, TAI wh. 58)

Ngohe 1
Me tuhituhi te ākonga mai i tōna mōhiotanga ngā tikanga a kui mā, a koro mā, i te wā:
1.	ka tuku karakia i mua i te mahi (kia 150 kupu).
2.	ka whai i te maramataka Māori mō te mahi māra (kia 150 kupu).
3.	ka mate te tangata i runga waka i te haerenga i tawhiti (kia 100–150 kupu).
4.	ka tārai waka (kia 150 kupu).

Ngohe 2
He mahi rangahau
Me rangahau ngā ākonga tētahi o ēnei kaupapa e pā ana ki te waka ama:
Titiro ki ngā kōrero i roto i ngā pukapuka o Te Wharekura (he rārangi pukapuka kei te mutunga o tēnei kōrero). Hoatu ētahi o ēnei kōrero ki ngā ākonga hei āwhina i a rātau.
1.	Me kimi kōrero mai i te Ipurangi e pā ana ki ngā mahi a ngā rōpū waka ama o Aotearoa. Me tuhi kōrero e pā ana ki ngā mahi.
2.	Kimihia, mai i te Ipurangi, ngā kōrero mō ngā tikanga ārai hauata.
3.	Tērā pea he karapu waka ama e tata ana ki te kura. Ko te mahi a ngā ākonga ko te kimi kōrero ka pēhea tēnei karapu i tīmata, ko te tau i tīmata ai, ko ngā tāngata o roto i te karapu.
4.	Mehemea kei roto ētahi o ngā ākonga i tētahi karapu waka ama, me tuhituhi i ō rātau ake wheako whaiaro. Me tango whakaahua o ngā mahi, me kōrero ki mua i te karaehe mō ngā heipū e rima.
Kei ia pouako tōna ake whakaaro:
•	mō te roa o te mahi
•	hei mahi i roto i ngā karaehe rānei, hei mahi kāinga rānei 
•	me mahi takitahi rānei, ā-rōpū rānei 
•	mō ngā māka – mai i te 100 ōrau rānei, A, E, H rānei, aha rānei.

Pāngarau
Pāngarau i roto i te Marautanga o Aotearoa (P)
Ko ngā whāinga paetae me ngā tohu aromatawai mō ngā ngohe e whai ake nei kei te whārangi 53 o te pukapuka Pāngarau i roto i te Marautanga o Aotearoa.
Hei tauira
Whenu: Te ine 
Taumata: 5
Whāinga paetae
Me mōhio te ākonga ki te hoahoa, ki te whakamahi tauira hei whakaoti rapanga ine i roto i ngā horopaki whaitake. 
(Ngohe 1–3, wh. 53)

Ngohe 1
Mahere o Te Moananui a Kiwa/Poronīhia
Me tārua te mahere whārangi ki runga i tāu pepa. (wh. 8)
Tuhia tētahi rārangi e tohu ana i te haerenga mai i Hawai'i tae noa ki Aotearoa.
Whiriwhiria te roa o ngā kiromita o tēnei haerenga.
Mēnā e 33 ngā rā te roa o te haerenga mai o tētahi waka ki Aotearoa, e hia ngā kiromita i haere ai ia rā, ia rā?
Pēhea te nui o te waka, mēnā 16 ngā tāngata i runga? (Kia toro atu tō ringa mai i te pokowhiwhi tae atu ki ngā matimati mō ia tangata.)
Pēhea te maha o ngā kai i kawe te waka, mēnā 16 ngā tāngata i runga?
Pēhea te nui o te wai māori i kawe i te waka, mēnā 16 ngā tāngata i runga?
Mai i Aotearoa ki:
Ngā moutere 	Ngā kiromita 	
Fiji 	2 460 	
Hawai'i 	8 150 	
Motuheva 	6 225 	
Niue 	2 930 	
Rapa Nui 	8 090 	
Rarotonga 	3 460 	
Samoa 	3 320 	
Tahiti 	4 710 	
Tokelau 	4 085 	
Tonga 	2 320 	
Tuamotu 	5 335 	
Tuvalu 	3 800 	

He mahere o Te Moananui a Kiwa/Poronīhia

Ngohe 2
He mahere o ngā au moana o Te Moananui a Kiwa/Poronīhia
Pānga ngaru

Titiro ki te mahere kei runga. Ki ōu whakaaro ka rerekē te tere, te pōturi rānei o te haerenga mai mēnā ka tōtika te haere mai? 	
Ki ōu whakaaro ka ū te waka ki tētahi/ētahi atu motu i te wā i haere mai ai ki Aotearoa? 	

Ngohe 3
He mahere o ngā huarere o te tau
Ko ngā wāhanga o te tau: Hōtoke, Kōanga, Raumati, Ngahuru
Ki ōu whakaaro ko tēhea te wā pai rawa atu ki te haere mā runga waka ama ki Aotearoa mai i Hawai'i? He aha ai?
Ko tēhea te wā kikino rawa atu ki te haere ki Aotearoa? He aha ai?

Ko ngā whakautu
Te Reo Māori (TRM)
Ngohe 1
He rerekē ngā whakautu o ia ākonga. Me āta wānanga te take i pēnei ai.
Ngohe 2
1.	Ko Tamahou Temara te kaituhi o tēnei kōrero. Nō Ngāi Tūhoe ia. He tangata hoe waka ama mō te karapu o Kōkiri Marae i Te Whanganui-a-Tara.
2.	E taea e te waka kia eke mai ki runga i ngā tūmomo ngaru o te moana, he rerekē te tangata nā te mea nōna tō rātau rahi.
3.	... te hunga mate ki te hunga mate .... te hunga ora ki te hunga ora.
4.	He īako, he kīato.
5.	Ka tākaia te tūpāpaku, ka waiho ki tētahi taha o te waka.
6.	Kei ia ākonga ōna ake whakautu.
7.	Āe, nā te mea kei roto te kaituhi i tētahi karapu waka ama.
Ngohe 3
1.	I tohungia te ...
2.	I hanga rātau ...
3.	he whakatō ...
4.	Ko ēnei āhuatanga ...
5.	kia pai ai te tipu ...
6.	kia pai te hauhake ...
7.	Ka takina e te tohunga ...
Ngohe 4
He rerekē te whakautu o ia ākonga.
Ngohe 5
Kupu ngaro
1.	whakairohia, rauawa, runga, herea
2.	ārahi, pīrangi, haere
Kōrero huna
Te mutunga kē mai o te pai. He rawe tō mahi. Kia kaha ki te ako i ngā kōrero o tō pouako. He pai tēnei mahi.
Tikanga ā-Iwi (TAI)
Ngohe 1
He rerekē ngā whakautu o ia ākonga. Me āta wānanga te take i pēnei ai.
Ngohe 2
He rerekē ngā whakautu o ia ākonga. Me āta wānanga te take i pēnei ai.
Pāngarau
Ngohe 1–3
He rerekē ngā whakautu o ia ākonga. Me āta wānanga te take i pēnei ai.

Ngā rauemi
Ko ngā kōrero i roto i ngā pukapuka o Te Wharekura:
Benton, Richard (1962). 'He Kōrero mō ngā Waka.' Te Wharekura 4.
Te Uri o Te Houtaewa (1993). 'Te Waka Aurere.' Te Wharekura 40.
Te Uri o Te Houtaewa (1994). 'Te Waka Aurere.' Te Wharekura 43.
Brightwell, Matahi Whakataka (1994). 'Waka – Hawaiki Nui.' Te Wharekura 45.
Ihaka, Kingi (1995). 'Te Waka Aurere.' Te Wharekura 49.
Everitt, Henare (1999). 'Ngā Waka Te Aurere me Rainbow Warrior.' Te Wharekura 59.
Ipurangi:
He maha rawa atu ngā kōrero kei te ipurangi e pā ana ki ngā waka ama. Kimihia aua kōrero mā te whakauru i ngā kupu "waka ama". Anā! Kātahi ka puta e hia mano nei ngā kōrero!
He maha rawa atu ngā kōrero mō 'Polynesian navigation by the stars' hoki.

He papa kupu
aku, īako, kīato 	he pae rākau hei whakahono i ngā taha e rua o te waka 	
ārai hauata 	ngā āhuatanga whakatūpato hei whakaora tangata 	
hinga, hingangatanga 	ka taka 	
pākohe, onewā 	he momo kōhatu 	
Poronīhia 	ko ngā motu o Te Moananui a Kiwa mai i Hawai'i ki Aotearoa ki Rapanui 	
pūhuki 	kāore i te koi, he pūnuki 	
rarauwhe 	he momo otaota, tipu 	
tāpuke(-ngia) 	tanu(-mia) 	
tārai 	kia pai te āhua o te hanga 	
turaki(-na), turakitanga 	wāwāhi 	
waengapū 	waenganui 	
waka hourua 	e rua ngā wāhanga o te tinana o te waka